PMIndiaData/PMIndiaSum huggingface dataset:
త్వరలో జరగనున్న 8వ బిఆర్ఐసిఎస్ (బ్రిక్స్) శిఖరాగ్ర సమావేశం మరియు మొట్టమొదటి బ్రిక్స్- బిఐఎమ్ఎస్ టిఇసి (బిమ్స్ టెక్) అవుట్ రీచ్ సమిట్ ల కన్నా ముందు ప్రధాన మంత్రి శ్రీ మోదీ  ప్రకటన పాఠం

గోవాలో 2016 అక్టోబర్ 15వ, 16వ తేదీలలో జరగనున్న 8వ బ్రిక్స్ శిఖరాగ్ర సమావేశం, ఇంకా ప్రప్రథమ బ్రిక్స్- బిమ్స్ టెక్ అవుట్ రీచ్ సమిట్ లలో ప్రధాన మంత్రి శ్రీ నరేంద్ర మోదీ పాల్గొనబోతున్నారు. ఈ శిఖరాగ్ర సమావేశాలకు హాజరు కావలసిందిగా బ్రిక్స్ మరియు బిమ్స్ టెక్ దేశాల నాయకులను ప్రధాన మంత్రి ఆహ్వానించారు. ఫేస్ బుక్ అకౌంట్ లో ప్రధానమంత్రి శ్రీ మోదీ ఈ కింది విధంగా రాశారు: “గోవాలో 2016 అక్టోబర్ 15వ, 16వ తేదీలలో జరుగనున్న 8వ బ్రిక్స్ శిఖరాగ్ర సమావేశానికి, మొట్టమొదటి బ్రిక్స్- బిమ్స్ టెక్ అవుట్ రీచ్ సమిట్ కు ఆతిథ్యం ఇవ్వనుండడం భారతదేశానికి ఎంతో సంతోషంగా ఉంది. బ్రిక్స్ మరియు బిమ్స్ టెక్ సభ్యత్వ దేశాల నాయకులకు సాదర స్వాగతం పలికేందుకు నేను ఎదురుచూస్తున్నారు. గోవాలో జరిగే భారతదేశం- రష్యా వార్షిక శిఖరాగ్ర సమావేశం కోసం రష్యా అధ్యక్షుడు శ్రీ వ్లాదిమీర్ పుతిన్ కు, ద్వైపాక్షిక పర్యటనకుగాను విచ్చేస్తున్న బ్రెజిల్ అధ్యక్షుడు శ్రీ మైకల్ టేమర్ కు స్వాగతం పలికే గౌరవం కూడా నాకు లభించనుంది. అధ్యక్షుడు శ్రీ పుతిన్ పర్యటన, రష్యాతో కాల పరీక్షకు తట్టుకొని నిలచిన విశిష్ట మైత్రిని, భాగస్వామ్యాన్ని సుదృఢపరచుకోవడానికి మాకు ఒక అవకాశాన్ని కల్పించనుంది. అధ్యక్షుడు శ్రీ టేమర్ పర్యటన వ్యూహాత్మకంగా ముఖ్యమైన భాగస్వామ్యదేశమైన బ్రెజిల్ తో సహకారానికి నూతన అవకాశాలను అందించబోతోంది. చైనా, దక్షిణాఫ్రికా, బ్రెజిల్ , రష్యాల నుండి వచ్చే నా సాటి నాయకులతో మా లక్ష్యాలకు అడ్డుగా నిలుస్తున్న అంతర్జాతీయ మరియు ప్రాంతీయ సవాళ్లను పరిష్కరించుకోవడంపై చక్కని ప్రయోజనకరం కాగల సంభాషణలు జరపాలని నేను వేచి ఉన్నాను. ఈ సంవత్సరం బ్రిక్స్ అధ్యక్ష హోదాలో భారతదేశం వ్యాపారం, క్రీడలు, విద్య, చలనచిత్రాలు, స్కాలర్ షిప్ లు, ఇంకా పర్యటన వంటి విభిన్న రంగాలలో ప్రజలకు- ప్రజలకు మధ్య సంబంధాలను పెంపొందించడానికి అగ్ర ప్రాధాన్యాన్ని ఇవ్వనుంది. సమష్టి, సమ్మిళిత మరియు ప్రతిస్పందన పూర్వక పరిష్కార మార్గాలను కనుగొనేందుకు మనం చేసే ప్రయత్నాలలో మన ప్రజలు ప్రధాన పాత్రలు పోషిస్తారని విశ్వసిస్తున్నాను. బ్రిక్స్ న్యూ డెవలప్ మెంట్ బ్యాంకు, ది కంటిజంట్ రిజర్వ్ అరెంజ్ మెంట్ ల వంటి కార్యక్రమాలను విజయవంతంగా అమలు చేయగలగడంతో పాటు మనం గోవాలో కొన్ని కొత్త కార్యక్రమాలను కూడా ప్రారంభించబోతున్నాము. బ్రిక్స్ సభ్యత్వ దేశాల మధ్య సహకారాన్ని బ్రిక్స్ శిఖరాగ్ర సమావేశం పటిష్ట పర్చడమే కాకుండా, అభివృద్ధి, శాంతి, సుస్థిరత్వం, సంస్కరణలతో కూడిన మన ఉమ్మడి కార్యాచరణను ముందుకు తీసుకువెళ్లగలదన్న ఆశాభావంతో నేను ఉన్నాను. బంగ్లాదేశ్, భూటాన్, మయన్మార్, నేపాల్, శ్రీలంక మరియు థాయ్ లాండ్ ల కు చెందిన బిమ్స్ టెక్ నాయకులతో ఒక అవుట్ రీచ్ సమిట్ కు భారతదేశం సారథ్యం వహిస్తుండడం నాకు ఆనందాన్నిస్తోంది. మానవ జాతిలో సుమారు మూడింట రెండు వంతుల మందికి ప్రాతినిధ్యం వహిస్తున్న మనం, ఈ శక్తిని పరస్పర సహకారం కోసం వినియోగించుకోగలమని, ఈ ప్రయత్నం అనేక లాభాలను అందించగలదని మనం ఆశిద్దాం. సుదీర్ఘ కాలంగా పరిష్కారం కాకుండా ఉన్న మన సమస్యలకు పరిష్కారాలను అన్వేషించడంలో ఉమ్మడి సంకల్పాన్ని, నూతన భాగస్వామ్యాలను ఏర్పరచడానికి సేతువులను నిర్మించడం కోసం భారతదేశం సన్నద్ధంగా ఉంది.
1857వ సంవత్సరం లో జరిగిన ఘటనల లో పాలుపంచుకొని విశిష్టమైనసాహసాన్ని ప్రదర్శించిన వారందరికి శ్రద్ధాంజలి ఘటించిన ప్రధాన మంత్రి

ప్రధాన మంత్రి శ్రీ నరేంద్ర మోదీ 1857వ సంవత్సరం లో జరిగిన ఘటనల లో పాలుపంచుకొని విశిష్టమైనటువంటి సాహసాన్ని ప్రదర్శించిన వారందరికి శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘1857వ సంవత్సరం లో ఇదే రోజు న చరిత్రాత్మకమైనటువంటి స్వాతంత్య్ర ప్రథమ యుద్ధం మొదలైంది. ఆ యుద్ధం మన సాటి పౌరుల లో దేశభక్తి తాలూకు ఉత్సాహాన్ని రగిలించింది; మరి ఆ యుద్ధం వలసవాద పాలన బలహీనపడటాని కి తోడ్పాటు ను కూడా అందించింది. 1857వ సంవత్సరం లో జరిగిన ఘటనల లో పాలుపంచుకొని విశిష్టమైనటువంటి సాహసాన్ని కనబరచిన వారందరి కి నేను శ్రద్ధాంజలి ఘటిస్తున్నాను’’ అని పేర్కొన్నారు.
ప్రధాన మంత్రి తో ఫ్రాన్స్ పూర్వ అధ్యక్షుడు శ్రీ నికోలస్ సర్కోజీ భేటీ

ప్ర‌ధాన మంత్రి శ్రీ న‌రేంద్ర మోదీ తో ఫ్రాన్స్ పూర్వ అధ్యక్షుడు శ్రీ నికోలస్ సర్కోజీ ఈ రోజు సమావేశమయ్యారు. నోట్ల చెలామణీ రద్దు విజయవంతం అయినందుకు, పలు రాష్ట్రాల విధాన సభలకు ఇటీవల జరిగిన ఎన్నికలలో ప్రధాన మంత్రి యొక్క పార్టీ గెలిచినందుకు ప్రధాన మంత్రికి శ్రీ సర్కోజీ అభినందనలు తెలియజేశారు. ప్రధాన మంత్రి కూడా శ్రీ సర్కోజీ తాజా పుస్తకం “Tout pour la France” ప్రచురణ కావడం, మంచి ఆదరణకు నోచుకోవడం పట్ల శ్రీ సర్కోజీకి అభినందనలు తెలిపారు. ఈ సందర్భంగా ఇరువురు నేతలూ వారికి ఆసక్తి ఉన్న ప్రాంతీయ అంశాలపైన, ప్రపంచ అంశాలపైన చర్చ జరిపారు.
రేపు ఉత్త‌ర్ ప్ర‌దేశ్‌ లో ప్ర‌ధాన‌ మంత్రి ప‌ర్య‌ట‌న‌

ప్రధాన మంత్రి శ్రీ నరేంద్ర మోదీ రేపు (2018 డిసెంబరు 29న) ఉత్త‌ర్ ప్ర‌దేశ్‌ లోని వారాణసీ, ఘాజీపూర్ పట్టణాల్లో పర్యటిస్తారు. ఇందులో భాగంగా వారాణసీ లో 6వ అంతర్జాతీయ వరి పరిశోధన సంస్థ (IRRI), దక్షిణ ఆసియా ప్రాంతీయ కేంద్రం (ISARC) ప్రాంగణాన్ని జాతికి అంకితం చేస్తారు. ఆ తర్వాత ‘‘ఒక జిల్లా-ఒక ఉత్పత్తి’’ పేరిట దీనదయాళ్ హస్తకళా సముదాయం లో నిర్వహించే ప్రాంతీయ సదస్సుకు హాజరవుతారు. ఈ కార్యక్రమం అనంతరం ఘాజీపుర్ వెళ్లి, అక్కడ మహారాజా సుహేల్ దేవ్ స్మారక తపాలా బిళ్లను ప్రధాన మంత్రి ఆవిష్కరించి, అటుపైన ప్రజలను ఉద్దేశించి బహిరంగ సభ లో ప్రసంగిస్తారు. వారణాసిలోని జాతీయ విత్తన పరిశోధన-శిక్షణ కేంద్ర (NSRTC) ప్రాంగణం లో అంతర్జాతీయ వరి పరిశోధన సంస్థ, దక్షిణాసియా ప్రాంతీయ కేంద్రాన్ని ప్రధాన మంత్రి జాతికి అంకితం చేస్తారు. దక్షిణ ఆసియా ప్రాంత (SAARC) దేశాల్లో వరి పరిశోధన–శిక్షణ కార్యకలాపాలకు ఈ కేంద్రం ఒక కూడలి గా పని చేస్తుంది. తూర్పు భారతదేశం లోని ఈ తొలి అంతర్జాతీయ కేంద్రం ఈ ప్రాంతం లో వరి ఉత్పాదన ను స్థిరీకరించి, నిలదొక్కుకునేలా చేయడం లో ప్రధాన పాత్ర పోషించనుంది. అంతర్జాతీయ వరి పరిశోధన కేంద్రం తో భారత దేశానికి 1960 నుంచి సత్సంబంధాలున్నాయి. కాగా, ఫిలిప్పీన్స్ రాజధాని మనీలా లోని ఈ కేంద్రం ప్రధాన కార్యాలయాన్ని సందర్శించిన తొలి భారత ప్రధాన మంత్రి శ్రీ నరేంద్ర మోదీ యే కావడం విశేషం. ఈ కేంద్రాన్ని 2017 నవంబర్ లో సందర్శించిన సందర్భంగా వ్యవసాయ రంగం లో వినూత్న ఆవిష్కరణ లతో పాటు వరి రంగంలో సాగుతున్న పరిశోధనల గురించి అక్కడి శాస్త్రవేత్తలు, అధికారుల తో ఆయన చర్చించారు. వారాణసీ లోని దీనదయాళ్ హస్తకళా సముదాయం (వాణిజ్య సౌలభ్య కేంద్రం & హస్తకళా ప్రదర్శనశాల)లో ‘‘ఒక జిల్లా-ఒక ఉత్పత్తి’’ పేరిట నిర్వహించే ప్రాంతీయ సదస్సు కు శ్రీ మోదీ హాజరవుతారు. స్థానిక ప్రజల హస్తకళా నైపుణ్యాన్ని పెంపొందించడం లక్ష్యంగా ప్రభుత్వం ‘‘ఒక జిల్లా-ఒక ఉత్పత్తి’’ కార్యక్రమాన్ని అమలు చేస్తోంది. అదే సమయంలో రాష్ట్రం లోని చిన్న జిల్లాలు, పట్టణాలకు దేశీయ వ్యాపారాలను చేరువచేసి వారి ఉత్పత్తులు, హస్తకళాకృతులు, ఇతర వస్తువుల విక్రయాలకు వీలు కల్పించాలన్నది ఈ పథకం ప్రధానోద్దేశం. ఆహార శుద్ధి-తయారీ, హస్తకళాకృతులు, ఇంజనీరింగ్ వస్తువులు, తివాచీలు, చర్మ వస్తువులు, రెడీమేడ్ దుస్తులు వంటివి కూడా ఇందులో భాగంగా ఉంటాయి. వీటి విక్రయాల ద్వారా విదేశీ మారక ద్రవ్యం సమకూరడమే గాక, ప్రజలకు ఉపాధి కూడా లభిస్తుంది.
మిజోరం ఆవిర్భావ దినోత్సవం సందర్భంగా రాష్ట్ర ప్రజలకు ప్రధానమంత్రి శుభాకాంక్షలు

మిజోరం అవతరణ దినోత్సవం సందర్భంగా ఆ రాష్ట్ర ప్రజలకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు. ఈ మేరకు ఒక ట్వీట్‌ ద్వారా ఇచ్చిన సందేశంలో… “మిజోరం ప్రజలకు రాష్ట్ర అవతరణ దినోత్సవ శుభాకాంక్షలు. మిజో సజీవ సంస్కృతి, దేశ ప్రగతిలో మిజోరం సహకారం పట్ల భారతదేశం ఎంతో గర్విస్తోంది. మిజోరం ప్రజలకు చక్కని ఆరోగ్యం, శ్రేయస్సు కోసం నేను ఆ సర్వాంతర్యామిని ప్రార్థిస్తున్నాను” అని పేర్కొన్నారు.
ప్రధాన మంత్రి శ్రీ నరేంద్ర మోదీ తో భేటీ అయిన రష్యా డిప్యూటీ ప్రధాని

రష్యా డిప్యూటీ ప్రధాని శ్రీ దిమిత్రి రొగొజిన్ ఈ రోజు ప్రధాన మంత్రి శ్రీ నరేంద్ర మోదీతో భేటీ అయ్యారు. శ్రీ దిమిత్రి రొగొజిన్ భారతదేశ విదేశీ వ్యవహారాల శాఖ మంత్రి సహ అధ్యక్షతన జరుగుతున్నఇండో-రష్యా గవర్నమెంటల్ కమిషన్ సమావేశంలో పాల్గొనడం కోసం భారతదేశానికి విచ్చేశారు. భారతదేశం మరియు రష్యాల మధ్య ద్వైపాక్షిక సహకారం సకారాత్మకమైన రీతిలో సర్వతోముఖ పురోగతిని నమోదు చేస్తుండడం పట్ల ప్రధాన మంత్రి ఈ సందర్భంగా సంతృప్తిని వ్యక్తం చేశారు. రెండు దేశాల మధ్య దౌత్య సంబంధాలు ఏర్పడిన తరువాత ఆ సంబంధాల స్థాపన జరిగి 70 ఏళ్లు అయినందున 70వ వార్షికోత్సవాన్ని ఈ సంవత్సరం జరుపుకొంటున్న తరుణాన ఉభయ పక్షాల మధ్య ఉన్నత స్థాయి ఆదాన ప్రదానాలు తరచుగా చోటుచేసుకొంటూ ఉండడాన్ని కూడా ఆయన ప్రశంసించారు.
ప్ర‌త్యేక ఆర్ధిక మండ‌లులు ( స‌వ‌ర‌ణ‌) బిల్లు 2019కి కేంద్ర కేబినెట్ ఆమోదం.

ప్ర‌త్యేక ఆర్ధిక మండ‌లులు ( స‌వ‌ర‌ణ‌) బిల్లు 2019ని ప్ర‌వేశ‌పెట్టాల‌నే ప్ర‌తిపాద‌న‌కు ప్ర‌ధాన మంత్రి శ్రీ న‌రేంద్ర మోదీ ఆధ్వ‌ర్యంలో స‌మావేశ‌మైన కేంద్ర కేబినెట్ ఆమోదం తెలిపింది. ప్ర‌త్యేక ఆర్ధిక మండ‌లులు (స‌వ‌ర‌ణ‌) ఆర్డినెన్స్‌, 2019 ( 12 ఆఫ్ 2019) స్థానంలో ఈ బిల్లును ప్ర‌వేశ‌పెట్ట‌డం జ‌రుగుతుంది. రాబోయే పార్ల‌మెంటు సమావేశాల్లో ఈ బిల్లును ప్ర‌వేశ‌పెట్ట‌డం జ‌రుగుతుంది. ప్ర‌త్యేక ఆర్ధిక మండ‌లులు చ‌ట్టం, 2005, సెక్ష‌న్ 2, స‌బ్ సెక్ష‌న్ ( 5)కు స‌వ‌ర‌ణ చేశారు. ఈ స‌వ‌ర‌ణ కార‌ణంగా… కేంద్ర ప్ర‌భుత్వం నియ‌మించిన ఏదైనా సంస్థ… ఆర్ధిక మండ‌లిలో ఏదైనా యూనిట్ నెల‌కొల్ప‌డానికి అనుమ‌తి ఇచ్చే అర్హ‌తను క‌లిగి వుంటుంది.
రెండు సంవ‌త్స‌రాల కాలాన్ని పూర్తి చేసుకున్న‌ పిఎం-కిసాన్ ప‌థ‌కం

రైతుల కు గౌర‌వప్ర‌ద‌మైన‌టువంటి జీవనాన్ని, స‌మృద్ధి ని అందించ‌డానికి ప్రారంభించిన పిఎమ్-కిసాన్ ప‌థ‌కం నేటి తో రెండు సంవ‌త్స‌రాల కాలాన్ని పూర్తి చేసుకొంది. ‘‘మ‌న దేశ ప్ర‌జ‌ల కు ఆహారాన్ని అందించ‌డానికి రాత్రింబ‌గళ్ళు కఠోర శ్రమ చేస్తున్న రైతుల కు ఒక గౌర‌వభరిత జీవనాన్ని అందించేట‌ట్లు చూడడం తో పాటు వారి స‌మృద్ధి కి పూచీ పడేందుకుగాను పిఎమ్-కిసాన్ ప‌థ‌కాన్ని రెండేళ్ళ కింద‌ట ఇదే రోజు న ప్ర‌వేశ‌పెట్ట‌డం జ‌రిగింది. మ‌న రైతుల ఉద్వేగం, వారి గ‌ట్టి ప‌ట్టుద‌ల ప్రేర‌ణ ను అందించేటటువంటివి. గ‌డ‌చిన 7 సంవ‌త్స‌రాల కాలం లో భార‌త ప్ర‌భుత్వం వ్య‌వ‌సాయం రూపు రేఖ‌ల లో పెనుమార్పులను తీసుకు రావ‌డానికి అనేక కార్య‌క్ర‌మాలు చేప‌ట్టింది. మెరుగైన సాగునీటి పారుద‌ల మొద‌లుకొని మ‌రింత ఎక్కువ సాంకేతిక విజ్ఞానం, అధిక ప‌ర‌ప‌తి, బ‌జారు లు, త‌గిన‌టువంటి పంట బీమా, భూమి స్వ‌స్థ‌త విష‌యం లో శ్ర‌ద్ధ‌, మ‌ధ్య‌వ‌ర్తుల ను తొల‌గించ‌డం వ‌ర‌కు చూస్తే ప్ర‌భుత్వ ప్ర‌యాస‌ లు చాలా విస్తృత ప‌రిధి ని క‌లిగిన‌వి గా ఉన్నాయి. కనీస మద్దతు ధర (ఎమ్ఎస్‌పి) లో ఒక చ‌రిత్రాత్మ‌క‌ వృద్ధి ని తీసుకువ‌చ్చిన గౌర‌వం మా ప్రభుత్వానికి ద‌క్కింది. మేము రైతుల ఆదాయాన్ని రెట్టింపు చేయ‌డానికి సాధ్య‌మైన‌దంతా చేస్తున్నాం. NaMo App (న‌మో యాప్‌) లో మీరు అనేక విష‌యాల‌ ను చూడ‌వ‌చ్చు; అవి రైతుల కోసం జ‌రిగిన కృషి ని వివ‌రిస్తాయి. పిఎమ్ కిసాన్ నిధి ని ప్రారంభించి ఈ రోజు కు రెండు సంవత్సరాలు పూర్తి అవుతున్నాయి. అన్నదాతల సంక్షేమానికి అంకితమైన ఈ పథకం ద్వారా కోట్లాది రైతు సోదరుల, రైతు సోదరీమణుల జీవనం లో చోటు చేసుకొన్న మార్పులు వారి కోసం మరిన్ని కార్యాలను చేయాలనే ప్రేరణ ను మాకు అందించాయి. అన్నదాత ల జీవనాన్ని సరళతరం చేయడం, వారి ఆదాయాన్ని రెట్టింపు చేయాలన్న సంకల్పాన్ని దేశం స్వీకరించింది, దీనిలో పిఎమ్ కిసాన్ నిధి ది ప్రముఖమైనటువంటి పాత్ర . ఇవాళ మన రైతులు ఆత్మనిర్భర్ భారత్ అభియాన్ లో ఓ విడదీయలేనటువిం భాగంగా మారుతున్నారు’’ అని అనేక ట్వీట్ ల‌లో ప్ర‌ధాన మంత్రి పేర్కొన్నారు.‌
బెంగళూరులో జర్మనీ చాన్స్‌లర్‌ ఏంజెలా మార్కెల్‌తో ప్రధాని మోదీ సమావేశం

బెంగళూరులోని బోష్‌ ఇంజనీరింగ్‌ అండ్‌ ఇన్నోవేషన్‌ కేంద్రంలో జర్మనీ చాన్స్‌లర్‌ ఏంజెలా మార్కెల్‌ను ప్రధాని మోదీ సాదరంగా ఆహ్వానించారు. కంటి జబ్బులను గుర్తించడం, ప్రమాద బాధితులకు తక్షణ సహాయం అందించడం వంటి సామాన్యులకు ఉపయుక్తమయ్యే అనేక అంశాలపై అక్కడ జరుగుతున్న పరిశోధనలను, సమస్యలకు పరిష్కారా మార్గాలపై జరుగుతున్న కృషిని ఇరువురు నేతలు పరిశీలించారు. మధ్యలో బడి మానేసిన వారికోసం బోష్‌ వొకేషనల్‌ సెంటర్‌లో జరుగుతున్న నైపుణ్య అభివృద్ధి కార్యక్రమాల గురించి అక్కడి సిబ్బంది ఇరువురు నేతలకు వివరించారు. ఫ్రాంకోవర్‌ ఇన్‌స్టిట్యూట్‌లో నాస్‌కామ్‌ నిర్వహించిన బిజినెస్‌ ఫోరం సమావేశానికి ప్రధాని మోదీ, జర్మన్‌ చాన్సలర్‌ మార్కెల్‌ హాజరయ్యారు. ప్రపంచమంతా మాంధ్యంలో ఉన్న ఈ పరిస్థితులో… భారత్‌ మాత్రం పెట్టుబడులకు చుక్కానిలా మారిందని ప్రధాని మోదీ ఉద్ఘాటించారు. పెట్టుబడిదారులకు సంబంధించి ఎన్నో రోజులుగా అపరిష్కృతంగా ఉన్న అంశాలను పరిష్కరించేందుకు తాము తీసుకుంటున్న చర్యలగురించి ప్రధాని స్థూలంగా వివరించారు. భారత్‌లో పెట్టుబడులకు ఉన్న వివిధ అవకాశాల గురించి ఆయన ప్రసంగించారు. ‘‘మా స్వప్నాలు వాస్తవాలుగా సాక్షాత్కరించేందుకు మీ అందరి క్రియాశీలమైన భాగస్వామ్యాన్ని ఆకాంక్షిస్తున్నాను. మా లక్ష్యాలను వేగంగా, సమర్థంగా అందుకునేందుకు మేం చూపిస్తున్న నిబద్ధత, వేస్తున్న బలమైన అడుగులతో జర్మనీ కంపెనీలకు విస్తారమైన అవకాశాలు కల్పిస్తాయని చెప్పగలను. 5 కోట్ల గృహాల నిర్మాణం నుంచి వంద స్మార్ట్‌ సిటీల ఆవిష్కారం దాకా; మా రైల్వే నెట్‌వర్క్‌, రైల్వే స్టేషన్ల ఆధునీకరణ నుంచి కొత్త రైల్వే కారిడార్ల ఏర్పాటు దాకా; 175 జీడబ్ల్యూ పునరుత్పాదక విద్యుదుత్పత్తి, సరఫరా, పంపిణీ నెట్‌వర్క్‌లు, జాతీయ రహదారులు, వంతెనలు, మెట్రో రైళ్లు… ఇలా అనేక రూపాల్లో అవకాశాలు ఎదురు చూస్తున్నాయి. ప్రపంచంలో ఏ దేశంలో ఇంత పెద్ద స్థాయిలో నిర్మాణ, ఉత్పత్తి అవకాశాలు అందుబాటులో ఉండవని చెప్పగలను. అన్నిటికంటే ముఖ్యంగా, ఇంత భారీ స్థాయిలో ప్రపంచంలో ఎక్కడా ఎవ్వరూ ఇలాంటి అవకాశం కల్పించరు. డిజిటల్‌ ఇండియా, స్కిల్‌ ఇండియా వంటి మా ప్రతిష్ఠాత్మక కార్యాచరణ ద్వారా మా లక్ష్యాలను శక్తిమంతం చేయడానికి ప్రయత్నిస్తున్నాం. మా శక్తిని పూర్తిగా వినియోగించుకునేందుకు, ‘స్టార్టప్‌ ఇండియా’ క్యాంపెయిన్‌ కూడా ప్రారంభించాం. అని ప్రధాని మోదీ ఉద్ఘాటించారు. ప్రపంచవ్యాప్తంగా హార్డ్‌వేర్‌ను కదిలించేది భారతీయ సాఫ్ట్‌వేరే. టెక్నాలజీపై పట్టు సాధించేది భారతీయ నైఫుణ్యమే. ఉత్పత్తి రంగానికి ఊపు తెచ్చేది భారతీయ మార్కెట్లే. అందువల్ల, భారత్‌లో ఉండటమనేది బలమైన వ్యాపార అవకాశాలకు నిదర్శనంగా ఉంటుంది’’ అని ప్రధాని మోదీ ఉద్ఘాటించారు. ‘‘జర్మన్‌ ఇంజనీరింగ్‌, భారత ఐటీ మిళితమై అంతర్జాతీయ స్థాయి ఉత్పత్తులకు అవకాశమున్న సందర్భంలో జర్మన్‌ చాన్స్‌లర్‌ మార్కెల్‌ దృక్పథం బహుదా ప్రశంసనీయం. ఆమెకు మా హృదయపూర్వక ధన్యవాదాలతో, సాదర వీడ్కోలు పలుకుతున్నాం. ఇది భారత్‌, జర్మనీల బంధాన్ని మరింత ఉన్నత శిఖరాలకు తీసుకెళ్లేందుకు దోహదపడిన, ఎంతో ఫలవంతమైన పర్యటన’’ అని ప్రధాని మోదీ ట్వీట్‌ చేశారు.
గుజరాత్ముఖ్యమంత్రి గా శ్రీ భూపేంద్రభాయి పటేల్ పదవీప్రమాణాన్నిస్వీకరించిన సందర్భం లో ఆయన కు అభినందనలు తెలిపిన ప్రధాన మంత్రి

గుజరాత్ ముఖ్యమంత్రి గా శ్రీ భూపేంద్రభాయి పటేల్ పదవీప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘గుజరాత్ ముఖ్యమంత్రి గా పదవీప్రమాణాన్ని స్వీకరించిన సందర్భం లో శ్రీ భూపేంద్రభాయి పటేల్ కు ఇవే అభినందన లు. మంత్రులు గా పదవీప్రమాణాన్ని స్వీకరించిన వారందరికీ కూడాను నేను అభినందనల ను తెలియజేయదలుచుకొన్నాను. ఇది ఒక ఉత్సాహ భరితమైనటువంటి జట్టు; ఈ జట్టు గుజరాత్ ను మరిన్ని నూతన ప్రగతి శిఖరాల కు తీసుకుపోతుంది’’ అని పేర్కొన్నారు.
వ్యూహాత్మ‌క భాగ‌స్వామ్య మండ‌లి ని ఏర్పాటు చేసేందుకు సౌదీ అరేబియా కు మ‌రియు భార‌త‌దేశాని కి మ‌ధ్య కుదిరిన ఒప్పందాని కి పోస్ట్ ఫ్యాక్టో ఆమోదం తెలిపిన మంత్రి మండ‌లి

వ్యూహాత్మ‌క భాగ‌స్వామ్య మండ‌లి ని ఏర్పాటు చేసేందుకు సౌదీ అరేబియా కు మ‌రియు భార‌త‌దేశాని కి మ‌ధ్య.. 2019వ సంవ‌త్స‌రం అక్టోబ‌ర్ 29వ తేదీ న ప్ర‌ధాన మంత్రి సంత‌కం చేసిన.. ఒప్పందాని కి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త న ఈ రోజున స‌మావేశ‌మైన కేంద్ర మంత్రివ‌ర్గం పోస్ట్ ఫ్యాక్టో ఆమోదాన్ని తెలిపింది. వ్యూహాత్మ‌క భాగ‌స్వామ్యం లో భాగం గా ఉభ‌య దేశాల లో ప్ర‌స్తుతం అమ‌ల‌వుతున్న కార్య‌క్ర‌మాలు/ ప‌థ‌కాల తాలూకు పురోగ‌తి ని ప‌ర్య‌వేక్షించేందుకు ఇరు దేశాల యొక్క అత్యున్న‌త స్థాయి నాయ‌క‌త్వం క్ర‌మం త‌ప్ప‌క భేటీ అయ్యేందుకు ఈ ఒప్పందం మార్గాన్ని సుగ‌మం చేస్తుంది. నూత‌న రంగాల లో వ్యూహాత్మ‌క బంధాన్ని నెల‌కొల్పుకొనేందుకు మ‌రియు సాధించ‌వ‌ల‌సిన ల‌క్ష్యాల ను, పొంద‌వ‌ల‌సిన ప్ర‌యోజ‌నాల ను నిర్వ‌చించేందుకు కూడా ఈ ఒప్పందం సహాయపడుతుంది. లాభాలు ఈ ప్ర‌తిపాద‌న మహిళలు/పురుషులు అనే భేదాలు గాని, వ‌ర్గం రీత్యానో ఆదాయం రీత్యానో భేదాల నిమిత్తం ఏదీ లేకుండా సౌదీ అరేబియా తో ఆర్థిక మ‌రియు వాణిజ్య బంధాల మెరుగుప‌ర‌చుకొనే లబ్ధి ని పౌరుల కు కల్పించడాని కి ఉద్దేశించినటువంటిది. సౌదీ అరేబియా తో కుదిరిన ఈ ఒప్పందం ర‌క్ష‌ణ‌, భ‌ద్ర‌త‌, ఉగ్ర‌వాదాని కి వ్య‌తిరేకం గా తీసుకొనే చ‌ర్య‌ లు, శ‌క్తి సంబంధిత భ‌ద్ర‌త‌, ఇంకా న‌వీక‌ర‌ణ యోగ్య శ‌క్తి ల వంటి వ్యూహాత్మ‌క రంగాల లో భాగ‌స్వామ్యాని కి గాను నూతన మార్గాల ను తెరుస్తుంది.
ప్రధాన మంత్రి తో యు.ఎస్. విదేశాంగ మంత్రి శ్రీ జాన్ కెరీ, యు.ఎస్. వాణిజ్య మంత్రి శ్రీ పెనీ ప్రిత్ జర్ ల భేటీ

ప్ర‌ధాన మంత్రి శ్రీ న‌రేంద్ర మోదీ ని యు.ఎస్. విదేశాంగ మంత్రి శ్రీ జాన్ కెరీ మరియు యు.ఎస్. వాణిజ్య మంత్రి శ్రీ పెనీ ప్రిత్ జర్ లు ఈ రోజు కలుసుకొన్నారు. వారు నిన్న న్యూ ఢిల్లీ లో ముగిసిన రెండవ ఇండియా-యుఎస్ స్ట్రాటజిక్ అండ్ కమర్షియల్ డైలాగ్ గురించిన వివరాలను ప్రధాన మంత్రి దృష్టికి తీసుకువ‌చ్చారు. ప్రధాన మంత్రి 2016 జూన్ లో యు.ఎస్. ను సందర్శించిన నాటి నుండి ద్వైపాక్షిక సంబంధాలలో చోటు చేసుకొన్న పురోగతిని గురించి చర్చించారు. ఈ ప్రాంతంలోను, ఇతరత్రాను జరిగిన పరిణామాల పట్ల యు.ఎస్. దృష్టికోణాన్ని కూడా శ్రీ కెరీ ఈ సందర్భంగా వెల్లడించారు. గత రెండు సంవత్సరాలుగా భారతదేశం మరియు యునైటెడ్ స్టేట్స్ ల మధ్య వ్యూహాత్మక భాగస్వామ్యం సమన్వయానికి నూతన మార్గాలను తెరవడంతో పాటు ఇరు దేశాల భాగస్వామ్యం విస్తృత‌మూ, బలోపేతమూ కావడం పట్ల ప్రధాన మంత్రి తన సంతృప్తిని వ్యక్తం చేశారు. జూన్ లో అధ్యక్షుడు శ్రీ ఒబామా తో జరిగిన శిఖరాగ్ర సమావేశంలో తీసుకున్న నిర్ణయాలు విజయవంతంగాను, శర వేగంగాను ఆచరణలోకి రావడం కోసం తాను ఎదురుచూస్తున్నట్లు కూడా ఆయన చెప్పారు. చైనా లోని హాంగ్ జోవూ లో జరగనున్న జి-20 శిఖరాగ్ర సమావేశం సందర్భంగా అధ్యక్షుడు శ్రీ ఒబామా ను కలుసుకోవడం కోసం వేచి ఉన్నట్లు ప్రధాన మంత్రి తెలియజేశారు.
బ్రిక్స్ 13వ శిఖర సమ్మేళనం

బిఆర్ఐసిఎస్ (‘బ్రిక్స్‌’) కు 2021వ సంవత్సరం లో భారతదేశం అధ్యక్ష స్థానం లో కొనసాగుతూ ఉన్న నేపథ్యం లో, 2021 సెప్టెంబర్ 9 న జరుగనున్న ‘బ్రిక్స్’ పదమూడో శిఖర సమ్మేళనాని కి ప్రధాన మంత్రి శ్రీ నరేంద్ర మోదీ వర్చువల్ మాధ్యమం ద్వారా అధ్యక్షత వహించనున్నారు. ఈ సమావేశం లో బ్రెజిల్ అధ్య‌క్షుడు మాన్య శ్రీ జాయిర్ బోల్ సొనారొ, రష్యా అధ్యక్షుడు మాన్య శ్రీ వ్లాదిమీర్ పుతిన్, చైనా అధ్యక్షుడు మాన్య శ్రీ శీ చిన్ పింగ్, ద‌క్షిణ ఆఫ్రికా అధ్య‌క్షుడు మాన్య‌ శ్రీ సాయిరిల్ రామాఫోసా లు పాలుపంచుకోనున్నారు. భారతదేశాని కి జాతీయ భద్రత సలహాదారు గా ఉన్న శ్రీ అజిత్ డోవాల్, న్యూ డెవలప్ మెంట్ బ్యాంక్ అధ్యక్షుడు శ్రీ మార్కోస్ ట్రాయజో, బ్రిక్స్ బిజినెస్ కౌన్సిల్ తాత్కాలిక అధ్యక్షుడు శ్రీ ఓంకార్ కంవర్, బ్రిక్స్ విమెన్స్ బిజినెస్ అలాయన్స్ తాత్కాలిక అధ్యక్షురాలు డాక్టర్ సంగీత రెడ్డి ఈ సందర్భం లో తమ తమ హోదాల లో ఏడాది పొడవున చేపట్టిన కార్యాల ఫలితాల ను గురించిన నివేదిక ను నేతల కు సమర్పిస్తారు. ఈ శిఖర సమ్మేళనాని కి ‘BRICS@15: ఇంట్రా- ‘బ్రిక్స్’ కోఆపరేశన్ ఫార్ కంటీన్యూటీ, కన్సాలిడేశన్ ఎండ్ కన్ సెన్సస్’ అనే అంశం ఇతివృతం గా ఉంది. భారతదేశం తన అధ్యక్ష హోదా లో నాలుగు ప్రాధన్య రంగాల ముసాయిదా ను రూపొందించింది. ఆ నాలుగు రంగాల లో బహుళ స్థాయి ల ప్రణాళిక, ఉగ్రవాదాన్ని ఎదురించడం, ఎస్ డిజి స్ లక్ష్యాల ను సాధించడం కోసం డిజిటల్ ఎండ్ టెక్నలాజికల్ టూల్స్ ను వినియోగించడం లతో పాటు ప్రజల మధ్య రాకపోకల ను పెంచడం వంటివి భాగం గా ఉన్నాయి. ఈ రంగాల కు అదనం గా, నేత లు కోవిడ్ మహమ్మారి దుష్ప్రభావాలు, ఇతర వర్తమాన ప్రాంతీయ అంశాలు మరియు ప్రపంచ అంశాల పై వారి వారి అభిప్రాయాల ను కూడా పరస్పరం వ్యక్తం చేయనున్నారు. ప్రధాన మంత్రి శ్రీ నరేంద్ర మోదీ ‘బ్రిక్స్’ సమ్మేళనానికి అధ్యక్షత వహించడం ఇది రెండో సారి. ఇంతకు ముందు 2016వ సంవత్సరం లో ఆయన గోవా శిఖర సమ్మేళనాని కి అధ్యక్షత వహించారు. ఈ సంవత్సరం లో ‘బ్రిక్స్’ కు భారతదేశం అధ్యక్ష స్థానం లో ఉండడం, ఈ ఏడాది లో ‘బ్రిక్స్’ తాలూకు పదిహేనో స్థాపన వార్షిక ఉత్సవాన్ని జరుపుకొంటూ ఉండడం యాదృచ్చికం అని చెప్పాలి. ఇదే అంశం ఈ శిఖర సమ్మేళనాని కి ఎంపిక చేసిన ఇతివృత్తం లో కూడా ప్రతిఫలిస్తున్నది.
ఫిన్ లాండ్ ప్ర‌ధాని స‌నా మరిన్ కు, ప్ర‌ధాన మంత్రి శ్రీ న‌రేంద్ర మోదీ కి మ‌ధ్య వ‌ర్చువ‌ల్ పద్ధతి లో శిఖ‌ర స‌మ్మేళ‌నం

ఫిన్ లాండ్ ప్ర‌ధాని స‌నా మరిన్ తో ప్ర‌ధాన మంత్రి శ్రీ న‌రేంద్ర మోదీ మంగ‌ళ‌వారం నాడు, అంటే ఈ నెల 16 న, వ‌ర్చువ‌ల్ స‌మిట్ ను నిర్వ‌హించ‌నున్నారు. భార‌త‌దేశాని కి, ఫిన్ లాండ్ కు మ‌ధ్య ప్ర‌జాస్వామ్యం, స్వ‌ాతంత్ర్యం మరియు నియ‌మాల పై ఆధార‌ప‌డిన అంత‌ర్జాతీయ వ్య‌వ‌స్థ పునాదులు గా ఆప్యాయమైన, మైత్రిపూర్వ‌క సంబంధాలు ఉన్నాయి. రెండు దేశాల లో వ్యాపారం, పెట్టుబ‌డి, విద్య, నూత‌న ఆవిష్క‌ర‌ణ‌ లు, విజ్ఞాన శాస్త్రం, సాంకేతిక విజ్ఞానం ల‌తో పాటు ప‌రిశోధ‌న‌, అభివృద్ధి రంగాల లో విస్తృత స‌హ‌కారం కొనసాగుతున్నది. ఇరు ప‌క్షాలు సామాజిక సవాళ్ల ను ప‌రిష్క‌రించ‌డానికి ఆర్టిఫిశల్ ఇంటెలిజెన్స్ ను ఉప‌యోగించుకొని ఒక క్వాంట‌మ్ కంప్యూట‌ర్ ను సంయుక్తం గా అభివృద్ధి ప‌రిచే అంశం లో ప్ర‌స్తుతం క‌ల‌సి ప‌ని చేస్తున్నాయి. ఫిన్ లాండ్ కు చెందిన ఇంచుమించు 100 కంపెనీ లు భార‌త‌దేశం లో టెలికమ్యూనికేశన్స్, ఎలివేట‌ర్స్‌, యంత్ర సామగ్రి, నవీక‌ర‌ణ యోగ్య శ‌క్తి స‌హా శ‌క్తి రంగం వంటి వివిధ రంగాల లో క్రియాశీల కార్య‌క‌లాపాల ను నిర్వ‌హిస్తున్నాయి. దాదాపు 30 భార‌త‌దేశ కంపెనీలు ఫిన్ లాండ్ లో ప్రధానం గా ఐటి, వాహన ఉపకరణాలు, ఆతిథ్య రంగం ల లో కార్యకలాపాలను నిర్వహిస్తున్నాయి. శిఖ‌ర స‌మ్మేళ‌నం లో భాగం గా, ఉభ‌య నేత లు ద్వైపాక్షిక సంబంధాల తో పాటు ప‌ర‌స్ప‌ర హితం ముడిప‌డిన ప్రాంతీయ అంశాల‌ పై, ప్ర‌పంచ అంశాల‌ పై త‌మ త‌మ అభిప్రాయాల ను ప‌ర‌స్ప‌రం వెల్లడించుకోనున్నారు. ఈ వ‌ర్చువ‌ల్ స‌మిట్ భార‌త‌దేశం-ఫిన్ లాండ్ భాగ‌స్వామ్యాన్ని రాబోయే కాలం లో మ‌రేయే రంగాల‌ కు విస్త‌రించాలో అనే అంశం లో ఒక న‌మూనా ను కూడా ఆవిష్క‌రించ‌నుంది.
మారిశస్ ప్రధాని తో టెలిఫోన్ లో సంభాషించిన ప్ర‌ధాన‌ మంత్రి

మారిశస్ ప్రధాని శ్రీ ప్రవింద్ జగన్నాథ్ తో ప్ర‌ధాన‌ మంత్రి శ్రీ న‌రేంద్ర‌ మోదీఈ రోజు న టెలిఫోన్‌ లో మాట్లాడారు. ప్రధాని శ్రీ జగన్నాథ్ భారతదేశం లో అమ్ఫాన్ తుఫాను కారణం గా వాటిల్లిన నష్టాల పట్ల తన సంతాపాన్ని వ్యక్తం చేశారు. కోవిడ్-19 విశ్వమారి తో పోరాటం లో మారిశస్ ఆరోగ్య రంగ అధికారుల కు సహాయపడేందుకు గాను ‘ఆపరేశన్ సాగర్’ లో భాగం గా 14 మంది సభ్యులతో కూడిన వైద్య బృందం తో పాటు ఔషధాల ను కూడా భారతదేశ నౌకాదళాని కి చెందిన ‘కేసరి’ ద్వారా పంపించినందుకు ప్ర‌ధాన‌ మంత్రి కి శ్రీ జగన్నాథ్ ధన్యవాదాలు తెలిపారు. మారిశస్ మరియు భారతదేశం లకు చెందిన ప్రజల మధ్య నెలకొన్న ప్రత్యేక సంబంధాల ను ప్రధాన మంత్రి గుర్తుకు తెచ్చారు. ఈ సంక్షోభ కాలం లో తన మిత్ర దేశాల కు తోడ్పాటు ను అందించవలసిన కర్తవ్యాని కి భారతదేశం కట్టుబడి ఉందని కూడా ఆయన అన్నారు. కోవిడ్-19 ని ఎదుర్కోవడానికి మారిశస్ ప్రధాని శ్రీ ప్రవింద్ జగన్నాథ్ నాయకత్వం లో ప్రభావశీలమైనటువంటి ప్రతిక్రియల ను చేపట్టారు, తత్ఫలితం గా అనేక వారాలు గా ఎటువంటి క్రొత్త కేసులు నమోదు కాలేదు అంటూ ప్రధాన మంత్రి ప్రశంసించారు. మారిశస్ లో అనుసరించిన ఉత్తమమైన అభ్యాసాల ను దస్తావేజు పత్రాల రూపం లో పదిలపరచాలని, తద్ద్వారా ఇతర దేశాల కు, ప్రత్యేకించి ద్వీప దేశాల కు, ఈ కోవ కు చెందిన ఆరోగ్య సంకట కాలాల ను ఎదిరించి పోరాడటం లో తోడ్పాటు లభించగలదని ఆయన సూచించారు. వివిధ రంగాల లో ఇతోధిక సహకారాన్ని అందించుకోవడం గురించి, దీనిలో భాగం గా మారిశస్ ఆర్థిక రంగాని కి తోడ్పాటు ను అందించడానికి ఉద్దేశించిన చర్యలు సహా ఆయుర్వేదం ద్వారా రోగచికిత్స పద్ధతుల అధ్యయనానికి మారిశస్ యువత ముందంజ వేసేందుకు వీలు కల్పించడం గురించి ఇద్దరు నేత లు చర్చించారు. మారిశస్ ప్రజల కు మంచి ఆరోగ్యం తో పాటు శ్రేయస్సు ప్రాప్తించాలంటూ ప్ర‌ధాన‌ మంత్రి శుభాకాంక్షల ను వ్యక్తం చేశారు. అలాగే, ఉభయ దేశాల మధ్య విశిష్టమైనటువంటి ఆత్మీయ సంబంధాలు కొనసాగుతూ ఉండాలని కూడా ఆయన అభిలషించారు.
క‌ల‌క‌త్తా ఉన్న‌త న్యాయ‌స్థానం యొక్క స‌ర్క్యూట్ బెంచ్ ను జ‌ల్‌ పాయీగుడీ లో ఏర్పాటు చేసేందుకు ఆమోదం తెలిపిన మంత్రివ‌ర్గం

క‌ల‌కత్తా ఉన్న‌త న్యాయ స్థానం యొక్క స‌ర్క్యూట్ బెంచ్ ను జ‌ల్‌ పాయీగుడీ లో ఏర్పాటు చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ బెంచ్ అధికార ప‌రిధి లో నాలుగు జిల్లాలు ఉంటాయి. అవే.. దార్జిలింగ్‌, క‌లింపోంగ్‌, జ‌ల్‌ పాయీగుడీ మ‌రియు కూచ్ బిహార్.. లు. క‌ల‌క‌త్తా ఉన్న‌త న్యాయ స్థానం యొక్క పూర్తి స్థాయి కోర్టు 1988వ సంవ‌త్స‌రం లో స‌మావేశమైన అనంతరం చేసిన నిర్ణ‌యాని కి, కలకత్తా ఉన్నత న్యాయ స్థానం యొక్క సర్క్యూట్ బెంచ్ ను జ‌ల్‌ పాయీగుడీ లో ఏర్పాటు చేయాలని 2006 వ సంవ‌త్స‌రం జూన్ 16వ తేదీన కేంద్ర మంత్రివ‌ర్గం తీసుకున్న నిర్ణ‌యాని కి అనుగుణం గా తాజా నిర్ణయం ఉంది. క‌ల‌క‌త్తా ఉన్న‌త న్యాయ స్థానం యొక్క ప్ర‌ధాన న్యాయ‌మూర్తి నాయ‌క‌త్వం లో న్యాయమూర్తుల బృందమొకటి జ‌ల్‌ పాయీగుడీ లో సర్క్యూట్ బెంచ్ కోసం ప్రతిపాదించిన ప్రదేశాన్ని 2018వ సంవ‌త్స‌రం ఆగ‌స్టు 30వ తేదీ న సందర్శించి, అక్కడ మౌలిక స‌దుపాయాల‌ పరంగా చోటు చేసుకొంటున్న పురోగతి ని అంచ‌నా వేసింది.